# Úradný vestník C 305A/15.

| | ISSN 1977-1037 |
| --- | --- |
| Úradný vestník
  Európskej únie | C 305A |
| | |
| Slovenské vydanie | Informácie a oznámenia | Ročník 6315. septembra 2020 |

ISSN 1977-1037

Úradný vestník

Európskej únie

C 305A

Slovenské vydanie

Informácie a oznámenia

Ročník 6315. septembra 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európsky orgán pre cenné papiere a trhy |
| 2020/C 305 A/01 | Oznámenie o voľnom pracovnom mieste — Výkonný riaditeľ (Ž/M) — Ref.: ESMA/2020/VAC10/AD 14 | 1 |

Obsah

Strana

V   Oznamy

ADMINISTRATÍVNE POSTUPY

Európsky orgán pre cenné papiere a trhy

2020/C 305 A/01

Oznámenie o voľnom pracovnom mieste — Výkonný riaditeľ (Ž/M) — Ref.: ESMA/2020/VAC10/AD 14

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európsky orgán pre cenné papiere a trhy

| 15.9.2020 | SK | Úradný vestník Európskej únie | CA 305/1 |
| --- | --- | --- | --- |

15.9.2020

SK

Úradný vestník Európskej únie

CA 305/1

---

OZNÁMENIE O VOĽNOM PRACOVNOM MIESTE (1)

VÝKONNÝ RIADITEĽ (Ž/M)

REF.: ESMA/2020/VAC10/AD 14

(2020/C 305 A/01)

| Typ zmluvy | dočasný zamestnanec (2) |
| --- | --- |
| Funkčná skupina a platová trieda | AD14 |
| Trvanie zmluvy | 5 rokov s možnosťou jedného predĺženia (3) |
| Odbor | ESMA/vrcholový manažment |
| Miesto zamestnania | Paríž, Francúzsko |
| Dátum uzávierky na podávanie žiadostí | 16. októbra 2020 (23.59 hod. parížskeho času) |
| Rezervný zoznam je platný do | 31. decedmbra 2021 |

Typ zmluvy

dočasný zamestnanec (2)

Funkčná skupina a platová trieda

AD14

Trvanie zmluvy

5 rokov s možnosťou jedného predĺženia (3)

Odbor

ESMA/vrcholový manažment

Miesto zamestnania

Paríž, Francúzsko

Dátum uzávierky na podávanie žiadostí

16. októbra 2020 (23.59 hod. parížskeho času)

Rezervný zoznam je platný do

31. decedmbra 2021

1.   ORGÁN

ESMA je nezávislým orgánom EÚ so sídlom v Paríži. Poslaním orgánu ESMA je zvyšovať ochranu investorov a podporovať stabilné a riadne fungovanie finančných trhov. Toto poslanie je stanovené v nariadení o zriadení orgánu ESMA (4) a zahŕňa tri ciele:

| — | ochrana investorov: lepšie plniť potreby finančných spotrebiteľov a posilňovať ich práva ako investorov a zároveň uznať aj ich povinnosti, |
| --- | --- |

—

ochrana investorov: lepšie plniť potreby finančných spotrebiteľov a posilňovať ich práva ako investorov a zároveň uznať aj ich povinnosti,

| — | riadne fungovanie trhov: podporovať integritu, transparentnosť, výkonnosť a riadne fungovanie finančných trhov a rozsiahlych trhových infraštruktúr a |
| --- | --- |

—

riadne fungovanie trhov: podporovať integritu, transparentnosť, výkonnosť a riadne fungovanie finančných trhov a rozsiahlych trhových infraštruktúr a

| — | finančná stabilita: posilniť finančný systém, aby bol schopný odolávať otrasom, odhaľovať finančnú nerovnováhu a zároveň podporovať hospodársky rast. |
| --- | --- |

—

finančná stabilita: posilniť finančný systém, aby bol schopný odolávať otrasom, odhaľovať finančnú nerovnováhu a zároveň podporovať hospodársky rast.

Orgán ESMA sa snaží dosahovať tieto ciele v rámci štyroch oblastí svojej činnosti: i) posudzovanie rizík pre investorov, trhy a finančnú stabilitu; ii) dopĺňanie jednotného súboru pravidiel pre finančné trhy EÚ; iii) podpora konvergencie dohľadu a iv) priamy dohľad nad konkrétnymi finančnými subjektmi (5).

Orgán ESMA plní svoje poslanie v rámci Európskeho systému finančného dohľadu (ESFS) prostredníctvom aktívnej spolupráce s vnútroštátnymi príslušnými orgánmi (najmä s regulátormi trhu s cennými papiermi), ako aj s Európskym orgánom pre bankovníctvo (EBA), Európskym orgánom pre poisťovníctvo a dôchodkové poistenie zamestnancov (EIOPA) a Európskym výborom pre systémové riziká (ESRB). ESMA má v rámci ESFS jedinečné postavenie, pretože sa zameriava na rozmer cenných papierov a finančných trhov a na spoločné európske aspekty týchto cieľov.

Ďalšie informácie nájdete na webovom sídle orgánu ESMA: http://www.esma.europa.eu.

2.   PRACOVNÝ RÁMEC A PROFIL

ESMA organizuje výberové konanie na pracovné miesto výkonného riaditeľa orgánu ESMA.

Výkonný riaditeľ je nezávislý odborník na plný úväzok a je zamestnanec orgánu ESMA, ktorý sídli v Paríži vo Francúzsku. Je zodpovedný za každodenné riadenie orgánu ESMA a za prípravu a vykonávanie jeho pracovného programu.

Bude sa zodpovedať rade orgánov dohľadu ESMA, najmä jej predsedovi, a rade orgánov dohľadu bude priebežne predkladať správy o vývoji činností orgánu ESMA.

Funkčné obdobie výkonného riaditeľa je päť rokov a môže sa raz predĺžiť.

Hlavné úlohy

Výkonný riaditeľ orgánu ESMA zodpovedá za plnenie úloh stanovených v nariadení, ktorým sa zriaďuje orgán ESMA, najmä za:

| — | riadenie orgánu a prípravu práce riadiacej rady, |
| --- | --- |

—

riadenie orgánu a prípravu práce riadiacej rady,

| — | prípravu viacročného pracovného programu a každoročne pracovného programu na nasledujúci rok, |
| --- | --- |

—

prípravu viacročného pracovného programu a každoročne pracovného programu na nasledujúci rok,

| — | implementáciu ročného pracovného programu orgánu pod vedením rady orgánov dohľadu a pod kontrolou riadiacej rady, |
| --- | --- |

—

implementáciu ročného pracovného programu orgánu pod vedením rady orgánov dohľadu a pod kontrolou riadiacej rady,

| — | zostavenie predbežného návrhu rozpočtu orgánu a plnenie rozpočtu orgánu v plnom súlade s nariadením o rozpočtových pravidlách EÚ, |
| --- | --- |

—

zostavenie predbežného návrhu rozpočtu orgánu a plnenie rozpočtu orgánu v plnom súlade s nariadením o rozpočtových pravidlách EÚ,

| — | riadenie ľudských zdrojov orgánu ESMA, |
| --- | --- |

—

riadenie ľudských zdrojov orgánu ESMA,

| — | každoročné vypracovanie návrhu výročnej správy a |
| --- | --- |

—

každoročné vypracovanie návrhu výročnej správy a

| — | zabezpečovanie potrebných opatrení, predovšetkým prijímanie vnútorných administratívnych pokynov a uverejňovanie oznámení s cieľom zabezpečiť fungovanie orgánu v súlade s nariadením o orgáne ESMA. |
| --- | --- |

—

zabezpečovanie potrebných opatrení, predovšetkým prijímanie vnútorných administratívnych pokynov a uverejňovanie oznámení s cieľom zabezpečiť fungovanie orgánu v súlade s nariadením o orgáne ESMA.

3.   ODBORNÉ KVALIFIKÁCIE A INÉ POŽIADAVKY

A.   Kritériá oprávnenosti

Aby sa mohol uchádzač považovať za oprávneného na výber, do dátumu uzávierky podávania žiadostí musí splniť všetky uvedené kritériá oprávnenosti:

| — | mať vzdelanie na úrovni, ktorá zodpovedá ukončenému vysokoškolskému štúdiu v trvaní aspoň štyroch rokov, doložené diplomom (6), A príslušnú odbornú prax v trvaní aspoň pätnástich (15) rokov po získaní vysokoškolského diplomu (7)

  ALEBO
  mať vzdelanie na úrovni, ktorá zodpovedá ukončenému vysokoškolskému štúdiu v trvaní aspoň troch rokov, doložené diplomom (8), A príslušnú odbornú prax v trvaní aspoň šestnástich (16) rokov po získaní vysokoškolského diplomu (9), |
| --- | --- |

—

mať vzdelanie na úrovni, ktorá zodpovedá ukončenému vysokoškolskému štúdiu v trvaní aspoň štyroch rokov, doložené diplomom (6), A príslušnú odbornú prax v trvaní aspoň pätnástich (15) rokov po získaní vysokoškolského diplomu (7)

ALEBO

mať vzdelanie na úrovni, ktorá zodpovedá ukončenému vysokoškolskému štúdiu v trvaní aspoň troch rokov, doložené diplomom (8), A príslušnú odbornú prax v trvaní aspoň šestnástich (16) rokov po získaní vysokoškolského diplomu (9),

| — | byť štátnym príslušníkom členského štátu Európskej únie, |
| --- | --- |

—

byť štátnym príslušníkom členského štátu Európskej únie,

| — | mať všetky práva ako občan (10), |
| --- | --- |

—

mať všetky práva ako občan (10),

| — | mať splnené všetky povinnosti, ktoré stanovujú platné právne predpisy týkajúce sa vojenskej služby, |
| --- | --- |

—

mať splnené všetky povinnosti, ktoré stanovujú platné právne predpisy týkajúce sa vojenskej služby,

| — | mať dôkladnú znalosť jedného z jazykov Európskej únie (11) a dostatočnú znalosť (12) ďalšieho jazyka Európskej únie, |
| --- | --- |

—

mať dôkladnú znalosť jedného z jazykov Európskej únie (11) a dostatočnú znalosť (12) ďalšieho jazyka Európskej únie,

| — | byť fyzicky spôsobilý na plnenie úloh súvisiacich s pracovným miestom (13), |
| --- | --- |

—

byť fyzicky spôsobilý na plnenie úloh súvisiacich s pracovným miestom (13),

| — | byť schopný dokončiť plný päťročný mandát pred dosiahnutím dôchodkového veku (14). |
| --- | --- |

—

byť schopný dokončiť plný päťročný mandát pred dosiahnutím dôchodkového veku (14).

B.   Kritériá výberu

Predbežný výber

Žiadosti, ktoré spĺňajú uvedené kritériá oprávnenosti (časť A), sa budú posudzovať a hodnotiť podľa základných požiadaviek (časť B.1). Uchádzači, ktorí nesplnia všetky základné požiadavky (časť B.1), budú z výberového konania vyradení.

Uchádzači, ktorí splnia všetky základné požiadavky (časť B.1), sa budú posudzovať a hodnotiť podľa požiadaviek, ktoré sú výhodou (časť B.2). V rámci tohto porovnávacieho hodnotenia žiadostí bude na pohovor s výberovou komisiou pozvaných osem (8) najlepších uchádzačov, ktorí získajú najvyšší počet bodov.

B.1.   
  Základné požiadavky

| a) | Aspoň pätnásť (15) rokov praxe (získanej po dosiahnutí požadovanej úrovne vzdelania, pozri časť 3.A) a z nich aspoň päť (5) rokov na vedúcich pozíciách v oblasti poslania orgánu ESMA; |
| --- | --- |

a)

Aspoň pätnásť (15) rokov praxe (získanej po dosiahnutí požadovanej úrovne vzdelania, pozri časť 3.A) a z nich aspoň päť (5) rokov na vedúcich pozíciách v oblasti poslania orgánu ESMA;

| b) | prax na vedúcej pozícii s vysokou úrovňou zodpovednosti minimálne 5 rokov (15); |
| --- | --- |

b)

prax na vedúcej pozícii s vysokou úrovňou zodpovednosti minimálne 5 rokov (15);

| c) | vynikajúca znalosť angličtiny slovom a písmom (16). |
| --- | --- |

c)

vynikajúca znalosť angličtiny slovom a písmom (16).

B.2.   
  Požiadavky, ktoré sú výhodou

| d) | dôkladná znalosť a preukázateľná prax v oblasti finančných trhov, finančnej regulácie a/alebo dozoru/dohľadu nad trhmi s cennými papiermi na vnútroštátnej úrovni, na úrovni EÚ alebo na medzinárodnej úrovni; |
| --- | --- |

d)

dôkladná znalosť a preukázateľná prax v oblasti finančných trhov, finančnej regulácie a/alebo dozoru/dohľadu nad trhmi s cennými papiermi na vnútroštátnej úrovni, na úrovni EÚ alebo na medzinárodnej úrovni;

| e) | dôkladné vedomosti o inštitúciách EÚ, rozhodovacích procesoch EÚ, činnostiach EÚ a medzinárodných činnostiach, ktoré sú relevantné pre orgán ESMA; |
| --- | --- |

e)

dôkladné vedomosti o inštitúciách EÚ, rozhodovacích procesoch EÚ, činnostiach EÚ a medzinárodných činnostiach, ktoré sú relevantné pre orgán ESMA;

| f) | preukázaná schopnosť prijímať rozhodnutia na strategickej aj prevádzkovej úrovni; |
| --- | --- |

f)

preukázaná schopnosť prijímať rozhodnutia na strategickej aj prevádzkovej úrovni;

| g) | skúsenosti s riadením rozpočtových, finančných a/alebo ľudských zdrojov vo vnútroštátnom, únijnom a/alebo medzinárodnom kontexte; |
| --- | --- |

g)

skúsenosti s riadením rozpočtových, finančných a/alebo ľudských zdrojov vo vnútroštátnom, únijnom a/alebo medzinárodnom kontexte;

| h) | schopnosť viesť a motivovať tím vrátane technických, administratívnych a podporných zamestnancov; |
| --- | --- |

h)

schopnosť viesť a motivovať tím vrátane technických, administratívnych a podporných zamestnancov;

| i) | pracovné skúsenosti v multikultúrnom prostredí a |
| --- | --- |

i)

pracovné skúsenosti v multikultúrnom prostredí a

| j) | motivácia pracovať na danom pracovnom mieste. |
| --- | --- |

j)

motivácia pracovať na danom pracovnom mieste.

B.3.   
  Dodatočné požiadavky

| k) | vynikajúce komunikačné a prezentačné zručnosti so schopnosťou jasne komunikovať a prezentovať zložité témy jednoducho, a to ústne aj písomne, či už na verejnosti, alebo na stretnutiach s internými alebo externými zainteresovanými stranami; |
| --- | --- |

k)

vynikajúce komunikačné a prezentačné zručnosti so schopnosťou jasne komunikovať a prezentovať zložité témy jednoducho, a to ústne aj písomne, či už na verejnosti, alebo na stretnutiach s internými alebo externými zainteresovanými stranami;

| l) | vynikajúce interpersonálne zručnosti vrátane schopnosti vyjednávať a rokovať so zástupcami vládnych orgánov na vysokej úrovni, ako aj s účastníkmi finančného trhu; |
| --- | --- |

l)

vynikajúce interpersonálne zručnosti vrátane schopnosti vyjednávať a rokovať so zástupcami vládnych orgánov na vysokej úrovni, ako aj s účastníkmi finančného trhu;

| m) | silný zmysel pre zodpovednosť, integritu, iniciatívu, sebamotiváciu a odhodlanie pracovať vo verejnom záujme a slúžiť EÚ ako celku. |
| --- | --- |

m)

silný zmysel pre zodpovednosť, integritu, iniciatívu, sebamotiváciu a odhodlanie pracovať vo verejnom záujme a slúžiť EÚ ako celku.

Výberové konanie

Uchádzači pozvaní na pohovor (max. 8) budú informovaní (v pozvánke) o zložení výberovej komisie. Uchádzači budú počas pohovoru hodnotení podľa všetkých kritérií výberu (časti B.1, B.2 a B.3).

Na základe pohovorov bude do rezervného zoznamu zaradených maximálne päť uchádzačov, ktorí budú na jeden deň pozvaní do hodnotiaceho centra a následne na pohovor s radou orgánov dohľadu ESMA.

Toto výberové konanie je základom na vytvorenie rezervného zoznamu. Zaradenie do rezervného zoznamu nezaručuje vymenovanie. Upozorňujeme uchádzačov, že rezervný zoznam môže byť po prijatí výberovou komisiou zverejnený.

Práca a rokovania výberovej komisie sú prísne dôverné a akýkoľvek kontakt s jej členmi je prísne zakázaný. Akýkoľvek kontakt zo strany uchádzačov alebo tretích strán s cieľom ovplyvniť členov výberovej komisie v súvislosti s výberom predstavuje dôvody na vylúčenie z výberového konania.

V ďalšom kroku sa uchádzači z užšieho zoznamu (max. 5) vyzvú, aby predviedli prezentáciu na tému (po ktorej bude nasledovať pohovor), ktorú vopred určí rada orgánov dohľadu ESMA. Prezentácie a pohovory sa uskutočnia v rovnaký deň. Téma prezentácie bude uchádzačom z užšieho zoznamu oznámená v pozvánke na pohovor s radou orgánov dohľadu.

Výkonného riaditeľa vymenuje rada orgánov dohľadu v nadväznosti na potvrdenie Európskym parlamentom. Predpokladaný dátum začatia platnosti zmluvy je 1. máj 2021.

Uchádzači môžu byť vyzvaní, aby absolvovali ďalšie pohovory a/alebo testy okrem tých, ktoré už boli uvedené.

4.   ETICKÉ POVINNOSTI

Výkonný riaditeľ orgánu ESMA koná nezávisle a objektívne vo výhradnom záujme Únie ako celku a nežiada ani neprijíma pokyny od inštitúcií alebo orgánov Únie, od žiadnej vlády ani od žiadneho iného verejného alebo súkromného subjektu. Výkonný riaditeľ orgánu ESMA dodržiava a aktívne presadzuje politiku orgánu ESMA týkajúcu sa konfliktu záujmov zamestnancov orgánu ESMA a kódex dobrého úradného postupu orgánu ESMA (17). Počas práce pre orgán ESMA a po jej ukončení podlieha požiadavkám zachovávať služobné tajomstvo (18).

Povinnosti uchádzačov

Úspešní uchádzači, ktorí budú zahrnutí do rezervného zoznamu (teda tí, s ktorými rada orgánov dohľadu urobí pohovor), budú informovaní o tom, že budú musieť predložiť dve vyhlásenia: vyhlásenie o konflikte záujmov (19) a vyhlásenie o úmysle konať nezávisle vo verejnom záujme a o služobnom tajomstve.

Vybraný uchádzač bude musieť oznámiť orgánu ESMA akýkoľvek osobný záujem, najmä rodinné alebo finančné záujmy, alebo iné záujmy tretích strán (napr. v súvislosti s predchádzajúcimi pozíciami), ktoré by mohli alebo môžu potenciálne narušiť jeho nezávislosť, keby bol vymenovaný za výkonného riaditeľa orgánu ESMA, a ktoré tak môžu viesť k akémukoľvek skutočnému, potenciálnemu alebo vnímanému konfliktu záujmov, ktorý je pre pozíciu relevantný. Vyhlásenia o záujmoch uchádzačov sa preskúmajú v súlade s politikou orgánu ESMA v oblasti konfliktu záujmov a s politikou etiky pre zamestnancov orgánu ESMA17.

Povinnosti po skončení zamestnania

Osoba, ktorá zastávala funkciu výkonného riaditeľa orgánu ESMA, bude povinná (20) požiadať o povolenie orgánu ESMA (dva roky po odchode z orgánu ESMA) pred tým, ako sa zaviaže k vykonávaniu inej činnosti. Pokiaľ bude táto činnosť súvisieť s prácou vykonávanou v uplynulých troch rokoch služby v orgáne ESMA a orgán ESMA bude zastávať názor, že to môže viesť ku konfliktu legitímnych záujmov orgánu ESMA, môže orgán ESMA poskytnutie súhlasu podriadiť akýmkoľvek podmienkam, ktoré bude považovať za vhodné, alebo zakázať činnosť. Činnosti, ktoré by v prípade výkonného riaditeľa orgánu ESMA mohli spôsobiť konflikt záujmov, nebudú povolené.

5.   AKO PODAŤ ŽIADOSŤ

Uchádzači musia v stanovenej lehote poslať žiadosť spolu s dokumentmi uvedenými ďalej na adresu vacancies@esma.europa.eu.

| — | Žiadosť musí obsahovať: životopis (v európskom formáte) (21) a motivačný list v anglickom jazyku (pracovný jazyk orgánu ESMA), |
| --- | --- |

—

Žiadosť musí obsahovať: životopis (v európskom formáte) (21) a motivačný list v anglickom jazyku (pracovný jazyk orgánu ESMA),

| — | dokumenty súvisiace so žiadosťou musia byť príslušne označené referenčným číslom oznámenia o voľnom pracovnom mieste (pozri ďalej uvedené vzory). |
| --- | --- |

—

dokumenty súvisiace so žiadosťou musia byť príslušne označené referenčným číslom oznámenia o voľnom pracovnom mieste (pozri ďalej uvedené vzory).

Životopis v európskom formáte (22) uložený ako:

ESMA_2020_VAC10_AD14_PRIEZVISKO_Meno_CV

Motivačný list v rozsahu maximálne 2 strany, v ktorom uchádzač vysvetlí záujem a svoju motiváciu, prečo sa uchádza práve o toto konkrétne pracovné miesto, uložený ako:

ESMA_2020_VAC10_AD14_PRIEZVISKO_Meno_Motivačný list

Text v predmete e-mailu:

ESMA_2020_VAC10_AD14_PRIEZVISKO_Meno

Dokumenty súvisiace so žiadosťou musia byť vyplnené v anglickom jazyku (23). Aby bolo možné žiadosti posúdiť, musia byť prijaté najneskôr v deň uzávierky do 23:59:59 hod. SEČ. Uchádzačom odporúčame, aby žiadosti podali v dostatočnom časovom predstihu a predišli tak možným problémom.

Ďalšie pokyny týkajúce sa vyplnenia žiadosti nájdete v dokumente s usmerneniami pre uchádzačov.

Všetka korešpondencia sa bude uskutočňovať e-mailom, takže uchádzači by mali zabezpečiť, aby bola e-mailová adresa správna a pravidelne kontrolovaná.

Uchádzači budú posudzovaní na základe kritérií oprávnenosti a výberu stanovených v oznámení o voľnom pracovnom mieste (ako sa uvádza v časti 3), ktoré musia byť splnené k dátumu uzávierky podávania žiadostí.

ESMA uplatňuje politiku rovnosti príležitostí.

6.   PREHĽAD PODMIENOK ZAMESTNANIA

| — | Úspešným externým uchádzačom môže byť ponúknutá pracovná zmluva na pozíciu dočasného zamestnanca podľa článku 2 písm. a) na päť rokov s možnosťou jedného predĺženia (24). |
| --- | --- |

—

Úspešným externým uchádzačom môže byť ponúknutá pracovná zmluva na pozíciu dočasného zamestnanca podľa článku 2 písm. a) na päť rokov s možnosťou jedného predĺženia (24).

| — | Úspešní externí uchádzači budú prijatí do zamestnania v danej platovej triede a zaradení do platového stupňa 1 alebo 2. |
| --- | --- |

—

Úspešní externí uchádzači budú prijatí do zamestnania v danej platovej triede a zaradení do platového stupňa 1 alebo 2.

| Platová trieda/stupeň | Minimálne požiadavky na zaradenie do platového stupňa (25)


  (požadovaná úroveň vysokoškolského vzdelania + minimálny počet rokov praxe po získaní diplomu) | Čistá mesačná mzda bez príspevkov (26)


  (EUR) | Čistá mesačná mzda vrátane osobitných príspevkov/rodinných prídavkov (27)


  (EUR) |
| --- | --- | --- | --- |
| AD 14 stupeň 1 | 4-ročné vysokoškolské vzdelanie + 15 rokov praxe | 11 750 | 16 360 |
| AD 14 stupeň 2 | 4-ročné vysokoškolské vzdelanie + 21 rokov praxe | 12 130 | 16 870 |

Platová trieda/stupeň

Minimálne požiadavky na zaradenie do platového stupňa (25)

(požadovaná úroveň vysokoškolského vzdelania + minimálny počet rokov praxe po získaní diplomu)

Čistá mesačná mzda bez príspevkov (26)

(EUR)

Čistá mesačná mzda vrátane osobitných príspevkov/rodinných prídavkov (27)

(EUR)

AD 14 stupeň 1

4-ročné vysokoškolské vzdelanie + 15 rokov praxe

11 750

16 360

AD 14 stupeň 2

4-ročné vysokoškolské vzdelanie + 21 rokov praxe

12 130

16 870

Finančné podmienky

| — | Ako výkonný riaditeľ orgánu ESMA bude mať úspešný uchádzač nárok na príspevok pre vedúcich pracovníkov (4,2 % základného platu) po úspešnom absolvovaní deväťmesačného skúšobného obdobia. |
| --- | --- |

—

Ako výkonný riaditeľ orgánu ESMA bude mať úspešný uchádzač nárok na príspevok pre vedúcich pracovníkov (4,2 % základného platu) po úspešnom absolvovaní deväťmesačného skúšobného obdobia.

| — | Platy vyplácané orgánom ESMA sa vzťahujú na všetkých zamestnancov EÚ. Podliehajú opravnému koeficientu pre Francúzsko (v súčasnosti 117,7 %). |
| --- | --- |

—

Platy vyplácané orgánom ESMA sa vzťahujú na všetkých zamestnancov EÚ. Podliehajú opravnému koeficientu pre Francúzsko (v súčasnosti 117,7 %).

| — | Platy podliehajú dani Únie vyberanej zrážkou pri zdroji a sú oslobodené od vnútroštátnej dane. |
| --- | --- |

—

Platy podliehajú dani Únie vyberanej zrážkou pri zdroji a sú oslobodené od vnútroštátnej dane.

| — | V závislosti od individuálnej rodinnej situácie a miesta pôvodu môže mať úspešný zamestnanec nárok na: príspevok na expatriáciu (16 % základnej mzdy), príspevok na domácnosť, príspevok na nezaopatrené dieťa, príspevok na vzdelanie, príspevok na predškolské vzdelávanie, príspevok na usídlenie, náhradu výdavkov na sťahovanie, úvodné dočasné denné diéty a iné dávky. |
| --- | --- |

—

V závislosti od individuálnej rodinnej situácie a miesta pôvodu môže mať úspešný zamestnanec nárok na: príspevok na expatriáciu (16 % základnej mzdy), príspevok na domácnosť, príspevok na nezaopatrené dieťa, príspevok na vzdelanie, príspevok na predškolské vzdelávanie, príspevok na usídlenie, náhradu výdavkov na sťahovanie, úvodné dočasné denné diéty a iné dávky.

Dovolenkové, dôchodkové a nemocenské poistenie

| — | Nárok na ročnú dovolenku v rozsahu dvoch dní za každý kalendárny mesiac plus ďalšie dni za vek, platovú triedu, prípadne 2,5 dňa dovolenky na cestu do vlasti a okrem toho priemerne 17 dní pracovného voľna orgánu ESMA ročne, |
| --- | --- |

—

Nárok na ročnú dovolenku v rozsahu dvoch dní za každý kalendárny mesiac plus ďalšie dni za vek, platovú triedu, prípadne 2,5 dňa dovolenky na cestu do vlasti a okrem toho priemerne 17 dní pracovného voľna orgánu ESMA ročne,

| — | účasť v systéme dôchodkového zabezpečenia EÚ (po 10 rokoch služby), |
| --- | --- |

—

účasť v systéme dôchodkového zabezpečenia EÚ (po 10 rokoch služby),

| — | účasť v spoločnom systéme zdravotného poistenia EÚ, krytie poistenia rizík pre prípad úrazu a choroby z povolania, dávky v nezamestnanosti a v invalidite a poistenie a |
| --- | --- |

—

účasť v spoločnom systéme zdravotného poistenia EÚ, krytie poistenia rizík pre prípad úrazu a choroby z povolania, dávky v nezamestnanosti a v invalidite a poistenie a

| — | všeobecná a relevantná odborná príprava plus príležitosti na profesionálny rozvoj. |
| --- | --- |

—

všeobecná a relevantná odborná príprava plus príležitosti na profesionálny rozvoj.

Ďalšie informácie nájdete na stránke orgánu ESMA venovanej pracovným príležitostiam: https://www.esma.europa.eu/about-esma/careers.

7.   OCHRANA OSOBNÝCH ÚDAJOV

Osobné údaje uchádzačov sú spracované v súlade s nariadením Európskeho parlamentu a Rady (EÚ) 2018/1725 (28). Vzťahuje sa to najmä na dôvernosť a bezpečnosť takýchto údajov. Ďalšie informácie nájdete vo vyhlásení o ochrane osobných údajov pri náborových konaniach.

ESMA prijme všetky potrebné opatrenia na zabezpečenie dôvernosti výberového konania, nemožno však vylúčiť, že sa uchádzači v deň pohovoru stretnú.

---

(1)  Oznámenie o voľnom pracovnom mieste je k dispozícii v úradných jazykoch Európskej únie. V prípade akéhokoľvek nesúladu sa za pôvodné znenie považuje verzia v anglickom jazyku, ktorá má prednosť. Ostatné jazykové verzie sú prekladmi a slúžia len na informačné účely.

(2)  Podľa článku 2 písm. a) Podmienok zamestnávania ostatných zamestnancov (PZOZ) Európskej únie.

(3)  Funkčné obdobie výkonného riaditeľa ESMA je päť rokov a môže sa raz predĺžiť. Skúšobná lehota pri prvej zmluve je deväť mesiacov.

(4)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84) .

(5)  https://www.esma.europa.eu/about-esma/who-we-are,

https://www.esma.europa.eu/about-esma/esma-in-short/esma-organigramme.

(6)  Do úvahy sa vezmú len osvedčenia a diplomy, ktoré boli vydané v členských štátoch EÚ alebo ku ktorým existujú osvedčenia o rovnocennosti vydané orgánmi v niektorom členskom štáte EÚ.

(7)  Ďalšie informácie o výpočte odbornej praxe nájdete v dokumente s usmerneniami pre uchádzačov uverejnenom na webovej lokalite orgánu ESMA https://www.esma.europa.eu/about-esma/careers.

(8)  Pozri poznámku pod čiarou č. 6.

(9)  Pozri poznámku pod čiarou č. 7.

(10)  Pred vymenovaním bude úspešný uchádzač vyzvaný, aby predložil doklad od polície potvrdzujúci, že nemá záznam v registri trestov.

(11)  Jazyky EÚ sú: angličtina, bulharčina, čeština, dánčina, estónčina, fínčina, francúzština, gréčtina, holandčina, chorvátčina, írčina, litovčina, lotyština, maďarčina, maltčina, nemčina, poľština, portugalčina, rumunčina, slovenčina, slovinčina, španielčina, švédčina a taliančina.

(12)  Aspoň na úrovni B2 podľa Spoločného európskeho referenčného rámca pre jazyky:

https://europass.cedefop.europa.eu/sk/resources/european-language-levels-cefr.

Znalosť 2. jazyka EÚ sa v ústnej forme preskúša u uchádzačov pozvaných na pohovory.

(13)  Pred vymenovaním úspešný uchádzač absolvuje lekársku prehliadku v zdravotníckom stredisku orgánu ESMA s cieľom potvrdiť, že spĺňa požiadavky podľa článku 12 ods. 2 písm. d) podmienok PZOZ (fyzická spôsobilosť na plnenie úloh).

(14)  Dôchodkový vek dočasných zamestnancov je stanovený na koniec mesiaca, v ktorom osoba dosiahne vek 66 rokov.

(15)  Žiadatelia musia pri každej vedúcej pozícii opísať: 1. názov vykonávanej vedúcej pozície a úlohu v rámci nej; 2. počet podriadených zamestnancov; 3. výšku riadeného rozpočtu a 4. počet hierarchických vrstiev pod vedúcou pozíciou aj nad ňou, ako aj počet zamestnancov na rovnakej pozícii.

(16)  Angličtina aspoň na úrovni B2 https://europa.eu/europass/sk/common-european-framework-reference.

Angličtina je interným pracovným jazykom orgánu ESMA, ako o tom rozhodla riadiaca rada orgánu ESMA rozhodnutím ESMA/2011/MB/3 z 11. januára 2011. Týmto rozhodnutím sa vykonáva článok 73 ods. 2 nariadenia (EÚ) č. 1095/2010, ktorým sa zriaďuje orgán ESMA.

(17)  Všetky informácie o pravidlách týkajúcich sa konfliktu záujmov, ktoré sa vzťahujú na výkonného riaditeľa orgánu ESMA, sú k dispozícii na tomto webovom sídle: https://www.esma.europa.eu/about-esma/governance/ethics-and-conflict-interests.

(18)  Pozri články 11, 16 a 17 Služobného poriadku úradníkov EÚ a článok 11 Podmienok zamestnávania ostatných zamestnancov EÚ, ako aj článok 70 nariadenia (EÚ) č. 1095/2010, ktorým sa zriaďuje orgán ESMA.

(19)  V súlade s článkami 11 a 11a služobného poriadku a článkom 11 Podmienok zamestnávania ostatných zamestnancov Európskej únie (PZOZ).

(20)  Pozri najmä hlavu štyri rozhodnutia Komisie C(2018) 4048 final z 29. júna 2018 o vonkajších činnostiach a zadaniach a o pracovnej činnosti po odchode zo služby, ktorá je začlenená do politiky orgánu ESMA v oblasti konfliktu záujmov.

(21)  http://europass.cedefop.europa.eu/sk/documents/curriculum-vitae.

(22)  http://europass.cedefop.europa.eu/sk/documents/curriculum-vitae.

(23)  Angličtina je interným pracovným jazykom orgánu ESMA, ako o tom rozhodla riadiaca rada orgánu ESMA rozhodnutím ESMA/2011/MB/3 z 11. januára 2011. Týmto rozhodnutím sa vykonáva článok 73 ods. 2 nariadenia (EÚ) č. 1095/2010, ktorým sa zriaďuje orgán ESMA.

(24)  Možnosť jedného predĺženia radou orgánov dohľadu na základe hodnotenia.

(25)  Rozhodnutie riadiacej rady orgánu ESMA ESMA/2014/MB/14, ktorým sa prijímajú všeobecné vykonávacie ustanovenia týkajúce sa kritérií klasifikácie do platového stupňa pri vymenovaní alebo prijatí do zamestnania – rozhodnutie Komisie [C(2013) 8970 zo 16. decmbra 2013]: https://www.esma.europa.eu/sites/default/files/library/decision_on_classification_in_step_2013.pdf.

(26)  Odhadovaná výška čistej mzdy vrátane opravného koeficientu pre Francúzsko, odpočítania dane a sociálneho zabezpečenia a bez príspevkov (tento odhad bol vypočítaný pre uchádzača, ktorý je slobodný a nemá nárok na príspevok na expatriáciu vo Francúzsku ani na príspevok pre vedúcich pracovníkov).

(27)  Odhadovaná výška čistej mzdy vrátane opravného koeficientu pre Francúzsko, odpočítania dane a sociálneho zabezpečenia a po pripočítaní príspevkov (tento odhad sa vypočítal pre uchádzača s nárokom na príspevok na expatriáciu, príspevok na domácnosť, príspevok na jedno nezaopatrené dieťa a príspevok pre vedúcich pracovníkov). Tieto príspevky v každom prípade závisia od osobnej situácie uchádzača.

(28)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov (Ú. v. EÚ L 295, 21.11.2018, s. 39).

---